San Gennaro

San Gennaro (o San Jennaro), santo prutettore ’e Napule.

Dâ vita soja nun ce stanno nutizzie certe. Siconno ’a tradizzione, se chiammava Procolo e apparteneva a na famiglia gentilizzia Gens Januaria, addedecata a Giano. ’O nomme Gennaro pruvene propeto d’ò nomme d’à famiglia gentilizzia (chillo ca ogge fosse ò cugnomme!)

Avarria a éssere stato rigginario ’e Caroniti, frazziona muntana dô cumune ’e Joppolo ’n pruvincia ’e Vibo Valentia, â Calavria.

 ’A storia ’e San Gennaro 
’O fatto ca purtaje â cunsacrazzione ’e Gennaro sarria abbenuto ’a ll’abbiata dô III seculo, durante ’a persecuzzione dê crestiane ’a parte dô mperatore Dioclezziano.

Gennaro era ’o vescuvo ’e Beneviento e se purtaje appriesso ô lettore Desiderio e ô diacuno Festo quanne jette a visità ê fedele a Puzzule. N’ate diacuno, Sossio, vuleva ì pur’isso â visita pasturale, ma fuje acchiappate ’ncopp’à via pe cumanno d''o persecutore Dragonzio, guvernatore d'’a Campania.

Gennaro assieme a Festo e Desiderio jette a truvà ’o priggiuniero, e tutte nzieme cercajeno a libberazzione ’e Sossio. Sti diacune però, avennose prufessato cristiane, fujeno subbeto arrestate ’a Dragonzio e cundannate a s’'e magnà ’e liune int’ò ’nfiteatre è Puzzuole. ’O juorne aroppo, datese ca Dragonzio era ’mpignate a n’atu posto, 'o supplizzie fuje suspiso. Siconne 'a tradizione, puorzì, 'o supplizzie fuje cagnate pe nu miraculo: se conta ca 'e liune s’addenucchiareno annanze 'e sette cundannate doppo 'a na benerizzione fatta 'a San Gennaro!

Dragonzio cumannaje int’a chillu mumento ca Gennaro e 'e cumpagne fosseno cundannate a morte. 'E guardie ’e pigliajeno e li purtajeno a Puzzule addò ’a Zurfatara. ’A cundanna fuje prucessata e a tutte quante se tagliaje ’a capa int’ô 305. Chesto succerette pure a Procolo, diacono dâ chiesia ’e Puzzule, e a ddoje laiche Eutiche e Acuzio ca criticajeno pure ’e cundanne ’e morte.

Pe tramente ca San Gennaro faceva ’a strata ô posto d’esecuzzione, nu pezzente addimannaje a San Gennaro ’e veste soje, pe se 'e astipà comme reliquie. Gennaro rispunnette ca se pigliasse ’o muccaturo ca purtasse a ll’uocchie quanno l’acceressero.
Siconno ’a tradizione pe tramente ca stevano pe lle dà ’a mazzate, chisto se purtaje 'n canna ’o muccaturo e quanno jettajeno ’a mazzata tagliajeno pure ’o rito. Chella notte, San Gennaro cumparette 'n suonno a chillo c'aveva ’a purtà ’o cuorpo, dicennole ca s’avesse ’a piglià pure ’o rito.

Sempe siconno 'a tradizione, subbeto quanno ’o tagliajeno ’a capa, fuje cunzervato ’o sango dinto a doje butteglie nchiuse, ca songo ’e reliquie cu ’o sango ca se fà squaglià ogn’anno ’o juorno suojo.

 ’O juorno ’e San Gennaro 

’O juorno ’e festa sujo è ’o 19 ’e settembre.

Gennaro
Gennaro